**Malurile inimii**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-am îmbrăcat în păduri

sub torentele atâtor dezrădăcinări

să nu surpe malurile inimii

neguri fără număr sar pârleazurile

când ochiul naiv scufundă privirea în câmpul de maci

vigilenţa închide ochiul o clipă

mâinile îmi tac mângâieri diafane

hienă când m-adulmecă murirea să muşte

consoana cancerigenă.

O asanare în aripă de înger

un taifun dizlocă un bing-bang în infinit

veşnicia lăuză

tot spaţiul pe care-l poate cuprinde

alăptează în irişi

marile dezgheţuri ale iubirii să nu-i împrăştie

imperiile

malul inimii pietruieşte poeme

tăcerile mele forfotitoare...

Să nu miroasă tot universul a mine

va trebui să-mi tivesc lumea c-o pădure virgină

şi să-nvăţ perfect graiul zborurilor!